1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 1/16Finlex ®
Finlex › Lainsäädäntö › Ajantasainen lainsäädäntö › Vuosi 1996 › 20.12.1996/1118
Seurattu SDK 1313/2022 saakka.
20.12.1996/1 118
Ennakkoperintälaki
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 § (9.9.2016/775)
Lain soveltamisala
Ennakkoperintä toimitetaan tuloverolaissa (1535/1992)  tarkoitetun veronalaisen tulon perusteella valtiolle,
kunnalle, seurakunnalle ja Kansaneläkelaitokselle verotusmenettelystä annetun lain (1558/1995)  sekä
valtiolle yleisradioverosta annetun lain (484/2012)  mukaan maksettaviksi määrättävien verojen ja maksujen
suorittamiseksi. Työnantajan velvollisuudesta toimittaa ennakonpidätys vakuutetun sairausvakuutusmaksun
suorittamiseksi silloinkin, kun vakuutetulle maksettava palkka on tuloverolain 77 §:n nojalla verovapaata
ulkomaantyötuloa, säädetään sairausvakuutuslain (1224/2004) 18 luvun 29 §:n  2 momentissa.
Ennakkoperintämenettelyssä noudatetaan lisäksi, mitä muualla lainsäädännössä säädetään
ennakkoperinnästä. Ennakonpidätyksen ja ennakon hyväksi lukemisesta verovuoden verotuksessa säädetään
verotusmenettelystä annetussa laissa ja veronkantolaissa (11/2018) . (12.1.2018/24)
VeronkantoL  611/1978  on kumottu VeronkantoL:lla 609/2005 . L yhtiöveron hyvityksestä 1232/1988  on
kumottu L:lla yhtiöveron hyvityksestä annetun lain kumoamisesta 725/2004 .
1 a § (9.9.2016/775)
Muiden lakien soveltaminen
Tässä laissa tarkoitettuun suorituksen maksajaan sovellettavasta verotusmenettelystä ja muutoksenhausta
säädetään oma-aloitteisten verojen verotusmenettelystä annetussa laissa (768/2016) .
Tässä laissa tarkoitetun veron veronkannosta säädetään veronkantolaissa.
2 §
Ennakkoperinnän toimittamisen tavat
Ennakkoperintä toimitetaan ennakonpidätyksenä. Jos tässä laissa säädetään tai Verohallinto tämän lain
nojalla määrää, ennakkoperintä toimitetaan ennakonkantona. Verohallinto voi määrätä, että yhteensä enintään
7 000 euron suuruiset ennakonkannon alaiset tulot voidaan ottaa huomioon ennakonpidätyksen perusteiden
laskennassa. (11.6.2010/516)
2 momentti on kumottu L:lla 27.1.2017/53 .
3 §
Ennakkoperinnän vastaavuusvaatimus
Jollei 4 §:stä muuta johdu, ennakonpidätyksen määrän on vastattava mahdollisimman tarkoin verovelvollisen
ennakonpidätyksen alaisesta tulosta verovuoden veroasteikkolain ja muiden verovuoden veroperusteiden
mukaan maksettavaa verojen ja maksujen yhteismäärää. Ennakonkannossa veroa määrätään verovelvollisen
maksettavaksi määrä, joka vastaa mahdollisimman tarkoin verovelvollisen tuloista verovuonna sovellettavien
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 2/16veroperusteiden mukaan maksettavaa verojen ja maksujen yhteismäärää, vähennettynä ennakonpidätyksenä
kertyväksi arvioidulla määrällä. (9.9.2016/775)
Jos ennakonkannossa veroa ei vähäisyytensä vuoksi määrätä maksettavaksi, se voidaan kuitenkin ottaa
huomioon verovelvollisen ennakonpidätyksessä.
4 §
Vastaavuusvaatimuksesta poikkeaminen
Ennakonpidätys voidaan toimittaa verovuoden alusta lukien enintään maaliskuun loppuun Verohallinnon
määräämin muutoksin edelliseksi vuodeksi vahvistettujen veroperusteiden mukaan, jos Verohallinto
välttämättömistä syistä niin määrää. Edellisen verovuoden ennakonpidätysperusteiden soveltamisen vaikutus
otetaan ennakkoperinnän laskentaperusteita verovuonna määrättäessä kaavamaisesti huomioon.
(11.6.2010/516)
Ennakkoperintärekisteriin merkitsemättömälle maksettuihin 25 §:n 1 momentin 1 kohdassa tarkoitettuun
työkorvaukseen ja 2 kohdassa tarkoitettuun käyttökorvaukseen liittyvät välittömät kustannukset otetaan
kaavamaisina huomioon. (27.1.2017/53)
Ks. VeroHp vuonna 2023 sovellettavien ennakonpidätysperusteiden voimaantulosta 871/2022 , joka tulee
voimaan 1.1.2023. Ks. myös VeroHp:t sovellettavien ennakonpidätysperusteiden voimaantulosta 903/2021 ,
717/2020 , 1049/2019 , 925/2018  ja 845/2017 .
4 a § (12.4.2019/524)
Vastaavuusvaatimuksesta poikkeaminen maksettaessa osinkoa hallintarekisteröidylle osakkeelle
Jos osingon maksaja tai osingon saajaa lähinnä oleva säilyttäjä, joka on osingonjakohetkellä merkittynä
rajoitetusti verovelvollisen tulon verottamisesta annetun lain (627/1978) 10 d §:ssä  tarkoitettuun
säilyttäjärekisteriin, ei saa tai säilyttäjä ei voi toimittaa Verohallinnolle hallintarekisteröidylle osakkeelle
maksettavan osingon saajasta verotusmenettelystä annetun lain 15 e §:ssä tarkoitettuja tietoja, osingosta on
toimitettava 50 prosentin suuruinen ennakonpidätys, jos osingon saaja on Suomessa yleisesti
verovelvollinen.
Mitä rajoitetusti verovelvollisen tulon verottamisesta annetun lain 10 c §:n 3 ja 4 momentissa ja oma-
aloitteisten verojen verotusmenettelystä annetussa laissa säädetään rekisteröityneen säilyttäjän vastuusta
perimättä jääneestä lähdeverosta, sovelletaan vastaavasti pidättämättä jääneeseen ennakkoon.
Osingon maksajalle tai rekisteröityneelle säilyttäjälle veron määräämispäätöksellä määrättyyn veroon ei
sovelleta oma-aloitteisten verojen verotusmenettelystä annetun lain 51 §:n 3 momenttia.
5 § (9.9.2016/775)
Tarkemmat säännökset
Valtioneuvoston asetuksella annetaan tarkempia säännöksiä:
1) ennakonpidätyksen toimittamisen tavasta sekä eräistä ennakonkantoon liittyvistä menettelyistä;
2) pääomatulon ja puun myyntitulon ennakonpidätyksen määrästä;
3) ennakonpidätyksen toimittamisesta ennakkoperintärekisteriin merkitsemättömälle maksetusta
työkorvauksesta ja käyttökorvauksesta.
6 § (11.6.2010/516)
Verohallinnon toimivalta
Verohallinto määrää ennakonpidätyksen ja ennakonkannon tarkemmat laskentaperusteet sen mukaan kuin 3
ja 4 §:ssä säädetään siltä osin kuin niistä ei säädetä tässä laissa, muualla lainsäädännössä tai asetuksessa.
(9.9.2016/775)
Verohallinto määrää myös ennakonkannon eräjaosta ja alarajasta. (27.1.2017/53)
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 3/16Verohallinto voi muutoin kuin yksittäistapauksessa määrätä lisäksi:
1) ennakkoperinnän toimittamisen tavan, jollei asiasta säädetä;
2) ennakonpidätysprosentin tai sen määräämisen tavan, jollei siitä 5 §:n mukaisesti säädetä asetuksella;
3) ennakonpidätysvelvollisen, jos maksusta vastaa 9 §:ssä tarkoitettu sijaismaksaja;
4) ennakkoperintävelvollisuuden rajoittamisesta ja siitä vapauttamisesta erityisestä syystä.
6 a § (22.12.2005/1082)
Sähköinen asiointi ja allekirjoittaminen
Tämän lain mukaan käsiteltäviin asioihin sovelletaan sähköisestä asioinnista viranomaistoiminnassa annettua
lakia (13/2003) .
Tämän lain nojalla annetut päätökset, ilmoitukset ja muut asiakirjat voidaan antaa suorituksen saajalle
tiedoksi sähköisesti siten kuin verotusmenettelystä annetun lain 26 c §:n 4 momentissa säädetään.
(9.11.2018/899)
Ilmoitukset ja muut asiakirjat, jotka voidaan toimittaa veroviranomaiselle sähköisesti ja jotka on
allekirjoitettava, on varmennettava sähköisellä allekirjoituksella tai muulla hyväksyttävällä tavalla.
(29.6.2016/542)
Verohallinto antaa tarkemmat määräykset siitä, mitä sähköistä menettelyä käyttäen ja millä tavoin
varmennettuina ilmoituksia ja muita asiakirjoja voidaan toimittaa sähköisesti. (27.1.2017/53)
7 § (22.12.2006/1225)
7 § on kumottu L:lla 22.12.2006/1225 .
7 a § (15.12.2003/1070)
Päätöksen sisältö
Kirjallisesta päätöksestä on käytävä ilmi päätöksen tehnyt viranomainen yhteystietoineen, vero- tai
maksuvelvollisen yksilöintitiedot, päätöksen perustelut ja tieto siitä, miten asia on ratkaistu.
Päätös voidaan jättää perustelematta, jos perusteleminen on ilmeisen tarpeetonta.
8 §
Tietojen maksuttomuus
Verohallinnolla on oikeus saada tiedot ennakkoperintää varten maksutta kaikissa tässä laissa tarkoitetuissa
tapauksissa.
2 luku
Ennakkoperintämenettely
Ennakonpidätys
9 §
Ennakonpidätysvelvollisuus
Suorituksen maksaja on velvollinen toimittamaan ennakonpidätyksen, jollei asiasta jäljempänä toisin säädetä
tai 6 §:n nojalla toisin määrätä. Suorituksen maksajaa koskevia säännöksiä sovelletaan suorituksen
sijaismaksajaan, jollei asiasta erikseen säädetä tai määrätä.
Jos suorituksen maksajan sijasta tämän takaaja, velkoja tai muu maksaja ( sijaismaksaja ) suorittaa
palkkasaatavan, muun palkan tai suorituksen työntekijälle tai muulle saajalle, on suorituksen maksanut
velvollinen toimittamaan maksettavasta määrästä ennakonpidätyksen, jollei sitä ole aikaisemmin toimitettu.
Ulosottoviranomainen on samalla tavoin ennakonpidätysvelvollinen ulosotosta kertyneistä varoista ja
konkurssipesä pesään kuuluvasta omaisuudesta maksettavasta suorituksesta.
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 4/16Luonnollinen henkilö tai kuolinpesä ( kotitalous ) ei ole velvollinen toimittamaan ennakonpidätystä samalle
saajalle kalenterivuonna maksetuista suorituksista, jollei niiden määrä ylitä asetuksella säädettävää määrää
tai jollei suoritus liity maksajan elinkeinotai muuhun tulonhankkimistoimintaan.
Luotto- ja rahoituslaitos, muu ammattimaisen arvopaperikaupan tai arvopaperien välitystoiminnan harjoittaja
sekä ulkomaisen luottolaitoksen Suomessa oleva sivukonttori on pidätysvelvollinen myös välittämästään
tämän lain soveltamisalaan kuuluvasta korosta tai jälkimarkkinahyvityksestä.
Sijoitusrahastolain (48/1999)  nojalla Suomeen perustettua sijoitusrahastoa hallinnoiva rahastoyhtiö on
velvollinen toimittamaan ennakonpidätyksen hallinnoimansa sijoitusrahaston voitto-osuuksista.
(29.12.201 1/1499)
6 momentti on kumottu L:lla 30.12.2013/1252 .
10 § (11.6.2010/516)
Pidätysprosentin määrääminen
Verohallinto voi verovelvollista kuulematta merkitä ennakonpidätyksen määrän prosentteina suorituksen
saajan verokorttiin tai siirtää tiedon suoraan ennakonpidätyksen toimittamiseen velvolliselle.
Päätöksen perusteluina Verohallinto ilmoittaa verovelvolliselle ennakonpidätysprosentin ja antaa selvityksen
laskentaperusteista.
11 §
Ennakonpidätyksen toimittaminen ja sen ajankohta
Ennakonpidätys toimitetaan siten, että suorituksen maksaja vähentää ennakonpidätysprosentin mukaan
lasketun määrän rahana maksettavasta määrästä suorituksen yhteydessä tai merkitessään sitä tilille
asianomaisen hyväksi.
Ennakonpidätystä ei toimiteta rahana maksettavan suorituksen määrää suurempana. Luontoisedun
ennakonpidätyksestä säädetään asetuksella.
Jos pitkäaikaissäästämissopimuksen säästöpääoma on tuloverolain 34 b §:n 7 momentin nojalla luettava
vakuutetun veronalaiseksi tuloksi korotettuna, ennakonpidätyksen määrä lasketaan 1 momentista poiketen
tuloksi luettavan määrän koko arvosta. (29.12.2009/1746)
12 § (9.9.2016/775)
Ennakonpidätyksen kohdistaminen
Ennakonpidätys kohdistetaan sille kalenterikuukaudelle, jonka aikana pidätys on toimitettu.
13 §
Palkka
Palkalla tarkoitetaan:
1) kaikenlaatuista palkkaa, palkkiota, etuutta ja korvausta, joka saadaan työ- tai virkasuhteessa;
2) kokouspalkkiota, henkilökohtaista luento- ja esitelmäpalkkiota, hallintoelimen jäsenyydestä saatua
palkkiota, toimitusjohtajan palkkiota, avoimen yhtiön ja kommandiittiyhtiön yhtiömiehen nostamaa palkkaa
sekä luottamustoimesta saatua korvausta.
Harkittaessa sitä, onko korvaus saatu työsuhteessa, ei oteta huomioon sellaisia työn teettäjän ja työn
suorittajan välisen sopimussuhteen ulkopuolisia seikkoja, joita työn teettäjä ei voi havaita. Tällaisia seikkoja
voivat olla esimerkiksi työn suorittajan toimeksiantajien lukumäärä ja muun toiminnan laajuus.
Palkkaan luetaan luontoisedut, jotka arvioidaan tuloverolaissa säädetyllä tavalla. Palkaksi katsotaan myös
tuloverolain 66–68 §:ssä tarkoitetut edut sekä 69 §:ssä tarkoitetut edut siltä osin kuin ne eivät ole
tavanomaisia ja kohtuullisia.
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 5/1613 a § (26.6.2009/470)
Työpanokseen perustuva osinko
Tuloverolain 33 b §:n 3 momentin perusteella ansiotulona verotettava osinko katsotaan tämän lain 25 §:n 1
momentin 1 kohdassa tarkoitetuksi työkorvaukseksi, jollei sitä ole pidettävä 13 §:ssä tarkoitettuna palkkana.
14 § (9.9.2016/775)
Työnantaja
Työnantajalla tarkoitetaan sitä, jonka lukuun tehdystä työstä palkka maksetaan. Työnantaja on vastuussa
paitsi ennakonpidätyksen toimittamisesta myös ennakonpidätyksen ja työnantajan sairausvakuutusmaksun
maksamisesta siten kuin siitä erikseen säädetään. Jos työ tehdään useamman työnantajan lukuun, he
vastaavat yhteisvastuullisesti tässä laissa säädetyistä velvollisuuksista.
15 §
Ennen ennakonpidätyksen toimittamista korvattavat tai vähennettävät erät
Työnantaja voi korvata palkansaajan vaatimuksesta hänelle kertyvät työstä välittömästi johtuvat kustannukset
tai vähentää kustannusosuuden ennen ennakonpidätyksen toimittamista. Tällaisina kustannuksina voidaan
ennakonpidätystä toimitettaessa ottaa huomioon työvälineistä sekä valmistus- ja tarveaineista aiheutuneet
menot, matka- ja edustusmenot sekä muut palkansaajalle työn suorittamisesta välittömästi aiheutuneet
menot.
Palkansaajan on esitettävä työnantajalle edellä tarkoitetuista kustannuksista selvitys. Jos selvitystä ei voida
pitää luotettavana, on kustannukset arvioitava vastaavan laatuisissa olosuhteissa ja tehtävissä yleensä
aiheutuvien kustannusten mukaisesti. Asetuksella voidaan lisäksi antaa tarkempia säännöksiä kustannusten
arvioimisesta.
Palkansaajalle maksettua välittömien kustannusten korvausta ei pidetä palkkana, jos se ei ylitä kustannusten
selvitettyä tai arvioitua määrää.
Edellä tarkoitettuja työnantajan korvattavia tai vähennettäviä kustannuksia eivät kuitenkaan ole
työmarkkinajärjestöjen jäsenmaksut, työttömyyskassamaksut, tuloverolain 72 §:n 4 momentissa
tarkoitetuista matkoista aiheutuneet kustannukset eivätkä ammattikirjallisuuden hankkimisesta johtuneet
menot. (17.12.2015/1549)
Tämän pykälän säännöksiä sovelletaan myös urheilijan palkkion maksajaan ja saajaan.
16 §
Edustuston pidätysvapaus
Vieraan valtion Suomessa oleva diplomaattinen tai muu siihen rinnastettava edustusto tai lähetetyn konsulin
virasto eivät ole velvollisia toimittamaan ennakonpidätystä.
Ennakonpidätyksen muuttaminen ja palauttaminen
17 §
Ennakonpidätyksen korottaminen suorituksen saajan vaatimuksesta
Jos suorituksen saaja hyvissä ajoin ennen maksamista ilmoittaa suorituksen maksajalle, että hän haluaa
ennakonpidätyksen tehtäväksi suurempana kuin hänen ennakonpidätysprosenttinsa osoittaa, pidätys on
toimitettava vaatimuksen mukaisesti.
18 § (15.12.2003/1070)
Pidätysprosentin uudelleen määrääminen
Verohallinto voi määrätä verovelvollisen ennakonpidätysprosentin uudelleen joko viran puolesta
verovelvollista kuulematta tai verovelvollisen vaatimuksesta, jos on ilmeistä, että pidätysprosentti ei vastaa
verovuodelta maksettavaksi määrättävien verojen ja maksujen yhteenlaskettua määrää. (9.9.2016/775)
Jos palkkatyö tehdään muussa Pohjoismaassa, ennakonpidätystä ei alenneta siltä osin kuin on todennäköistä,
että pidätetyt varat siirretään työskentelyvaltiolle kansainvälisen sopimuksen perusteella.
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 6/16Päätöksen perusteluina Verohallinto ilmoittaa verovelvolliselle ennakonpidätysprosentin ja antaa selvityksen
laskentaperusteista. Siltä osin kuin verovelvollisen vaatimusta ei ole hyväksytty , verovelvolliselle on hänen
vaatimuksestaan annettava muutoksenhakukelpoinen päätös. Tällöin annettava päätös perustellaan
hallintolaissa (434/2003)  edellytetyllä tavalla. (9.9.2016/775)
19 §
Virheellisesti toimitetun ennakonpidätyksen korjaaminen (9.9.2016/775)
Suorituksen maksaja voi korottaa tai alentaa saman kalenterivuoden myöhemmän suorituksen yhteydessä
toimitettua ennakonpidätystä, jos se on jäänyt osaksi tai kokonaan toimittamatta tai jos ennakonpidätys on
ollut liian suuri.
Ennakonpidätystä ei suorituksen saajan suostumuksetta kuitenkaan saa korottaa enempää kuin kymmenellä
prosentilla tällöin maksettavasta määrästä.
20 §
Ennakonpidätyksen alentaminen ulkomailla tehdyn työn johdosta
Jos ulkomailla tehdystä työstä maksetun palkan ennakonpidätys on ollut liian suuri, ennakonpidätystä
voidaan alentaa palkansaajan verokorttiin tehdyn merkinnän mukaisesti.
21 § (9.9.2016/775)
21 § on kumottu L:lla 9.9.2016/775 .
22 §
Ennakonpidätyksen tai ennakon palauttaminen verovelvolliselle
Verohallinto palauttaa ennakonpidätyksen tai ennakon verovelvollisen hakemuksesta, jos tulosta, josta ei ole
suoritettava veroa, on toimitettu tältä osin ennakonpidätys tai siitä on maksettu ennakonkannossa veroa, jota
ei ole luettu verovelvollisen muusta tulosta määrätyn veron suoritukseksi. Verohallinto voi suorittaa
palautuksen myös viran puolesta. Ulkomailla tehdystä työstä maksetun palkan ennakonpidätystä ei palauteta
pidätyksen toimittamisvuoden aikana eikä silloin, jos on todennäköistä, että ennakonpidätys siirretään
vieraalle valtiolle kansainvälisen sopimuksen nojalla. (9.9.2016/775)
Jos ennakonpidätystä ei ole otettu veroa määrättäessä huomioon, on verovelvollisella oikeus saada se
hakemuksesta takaisin.
Verovelvollisen on tehtävä 1 momentissa tarkoitettu hakemus kolmen vuoden kuluessa sen kalenterivuoden
päättymisestä, jonka aikana ennakonpidätys on toimitettu. Jos Verohallinto suorittaa palautuksen viran
puolesta, päätös siitä on tehtävä saman määräajan kuluessa. (9.9.2016/775)
Veron palauttamista koskevan päätöksen oikaisuun sovelletaan verotusmenettelystä annetun lain 4 luvun
säännöksiä verotuksen oikaisusta verovelvollisen hyväksi ja vahingoksi. Määräajat lasketaan sen
kalenterivuoden päättymisestä, jonka aikana ennakonpidätys on toimitettu. (9.9.2016/775)
Ennakonkanto
23 §
Ennakonkannon toimittaminen
Elinkeinotoiminnan, maatalouden tai muun tulonhankkimistoiminnan, kuten vuokraustoiminnan ja
omaisuuden luovutusvoiton tuottaman tulon perusteella määrättävän veron suoritukseksi toimitetaan
ennakonkanto, jollei tässä laissa toisin säädetä tai tämän lain nojalla toisin määrätä. Ennakonkanto
toimitetaan myös silloin, jos ennakonpidätystä ei voida toimittaa, kuten silloin, kun suorituksen maksaja ei
ole ennakonpidätysvelvollinen tai on vapautettu ennakonpidätysvelvollisuudesta. Ennakonkantoa ei
kuitenkaan toimiteta tuloverolain 66 §:ssä tarkoitetun työsuhdeoption perusteella saadusta tulosta muutoin
kuin verovelvollisen omasta pyynnöstä. (27.1.2017/53)
Verovelvollinen maksaa ennakonkannossa määrätyn veron Verohallinnon päätöksen mukaisesti yhteen tai
useampaan erään jaettuna, viimeistään valtiovarainministeriön asetuksessa säädettynä eräpäivänä.
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 7/16(12.1.2018/24)
Jos ennakon koko määrästä on verotusmenettelystä annetun lain 52 §:n nojalla vastuussa muukin henkilö
kuin verovelvollinen, ennakko on määrättävä verovelvollisen ja ennakosta vastuussa olevien henkilöiden
yhteisvastuullisesti suoritettavaksi. Ennakkoveroa koskevaan päätökseen on tällöin merkittävä ennakosta
vastuussa olevat henkilöt. Jos ennakkoveroa koskevaan päätökseen ei ole tehty merkintää ennakosta
vastuussa olevasta henkilöstä tai jos toinen henkilö on vastuussa vain osasta ennakkoa, verovastuun
toteuttamiseen ja muutoksenhakuun sovelletaan veronkantolain säännöksiä. (9.9.2016/775)
24 § (27.1.2017/53)
Ennakonkannossa maksettavan veron määrääminen, muuttaminen ja poistaminen
Verohallinto voi määrätä ennakonkannossa maksettavan veron ( ennakko ) verovelvollista kuulematta.
Verohallinto voi muuttaa tai poistaa ennakon viran puolesta verovelvollista kuulematta tai verovelvollisen
vaatimuksesta, jos ennakko on jäänyt määräämättä tai se on määrätty liian suureksi tai pieneksi. Vaatimuksen
ennakon uudelleen määräämisestä tai poistamisesta saa tehdä myös 23 §:n 3 momentissa tarkoitettu
ennakosta vastuussa oleva. Ennakosta vastuussa olevan tekemästä vaatimuksesta on kuultava verovelvollista.
Verohallinto voi viran puolesta tehdä päätöksen ennakon määräämisestä tai korottamisesta verovuoden
päättymistä seuraavan toisen kuukauden loppuun saakka. Verohallinto voi viran puolesta tehdä päätöksen
määrätyn ennakon poistamisesta tai alentamisesta verovuoden verotuksen päättymiseen saakka.
Verohallinto voi verovelvollisen vaatimuksesta tehdä päätöksen verovuoden ennakon määräämisestä,
muuttamisesta tai poistamisesta verotuksen päättymiseen saakka. Verohallinto voi määrätä tai korottaa
ennakon verotuksen päättymiseen saakka myös muun kuin ennakonkannon alaisen tulon perusteella, jos
verovelvollinen esittää tätä koskevan vaatimuksen verovuoden päättymisen jälkeen.
Jos ennakon määräämisen tai muutoksen johdosta määrättävän veron määrä on pienempi kuin kymmenen
euroa, veroa ei määrätä maksettavaksi.
Päätöksen perusteluina Verohallinto ilmoittaa verovelvolliselle ennakkoveron määrän ja sen perusteet. Siltä
osin kuin verovelvollisen vaatimusta ei ole hyväksytty , verovelvolliselle on hänen vaatimuksestaan annettava
muutoksenhakukelpoinen päätös. Tällöin annettava päätös perustellaan hallintolaissa edellytetyllä tavalla.
Verovuoden päättymistä seuraavan kuukauden jälkeen erääntyvälle ennakolle määrätään huojennettua
viivästyskorkoa. Koron laskemisesta säädetään veronlisäyksestä ja viivekorosta annetussa laissa
(1556/1995) . Verohallinto voi oikaista verovuoden ennakolle määrättyä huojennettua viivästyskorkoa
noudattaen, mitä verotusmenettelystä annetussa laissa säädetään verotuksen oikaisusta sen verovuoden
verotukseen, jonka verojen suoritukseksi ennakko on määrätty .
24 a § (27.1.2017/53)
Yhteisön ja yhteisetuuden ennakon määräämistä, muuttamista ja poistamista koskevan vaatimuksen esittäminen
Yhteisön ja yhteisetuuden on tehtävä 24 §:ssä tarkoitettua ennakon määräämistä, muuttamista tai poistamista
koskeva vaatimus sähköisesti ( sähköinen ennakon muutosvaatimus ).
Verohallinto voi erityisestä syystä hyväksyä vaatimuksen paperisena.
Ennakkoperintä tulonhankkimistoiminnassa
25 §
Ennakkoperintärekisteri
Suorituksen maksajan on toimitettava ennakonpidätys, jos saajaa ei ole merkitty ennakkoperintärekisteriin:
1) työstä, tehtävästä tai palveluksesta muuna kuin palkkana maksettavasta korvauksesta ( työkorvaus );
2) tekijänoikeuden, valokuvaan perustuvan oikeuden ja teollisoikeuden, kuten patentin tai tavaramerkin
käyttämisestä, käyttöoikeudesta tai käyttöoikeuden myynnistä suoritettavasta korvauksesta taikka teollisia,
kaupallisia ja tieteellisiä kokemuksia koskevista tiedoista suoritettavasta korvauksesta ( käyttökorvaus ).
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 8/16Verohallinto merkitsee hakemuksesta ennakkoperintärekisteriin sen, joka harjoittaa tai todennäköisesti
ryhtyy harjoittamaan elinkeinotoimintaa, maataloutta tai muuta tulonhankkimistoimintaa, josta saatua
suoritusta ei ole pidettävä palkkana eikä urheilijan palkkiona, ellei 26 §:n 2 ja 3 momentissa säädetystä
muuta johdu. Verohallinto voi myös hakemuksetta merkitä ennakkoperintärekisteriin edellä tarkoitettua
toimintaa harjoittavan. (11.6.2010/516)
Rajoitetusti verovelvollinen voidaan kuitenkin merkitä ennakkoperintärekisteriin ainoastaan silloin, kun
hänellä on Suomessa kiinteä toimipaikka tai hänen kotipaikkansa on valtiossa, jonka kanssa Suomella on
kaksinkertaisen verotuksen välttämistä koskeva sopimus. (22.12.2006/1225)
Ennakkoperintärekisterin käyttötarkoituksena on parantaa suorituksen maksajan oikeusturvaa ja tehostaa
verojen kertymistä. (13.1 1.2020/781)
26 §
Ennakkoperintärekisteristä poistaminen (9.9.2016/775)
Verohallinto poistaa ennakkoperintärekisteristä rekisteröidyn, joka sitä pyytää. Rekisteristä voidaan poistaa
se, joka ei harjoita elinkeinotoimintaa, maataloutta tai muuta tulonhankkimistoimintaa. (11.6.2010/516)
Verohallinto voi poistaa ennakkoperintärekisteristä tai jättää rekisteriin merkitsemättä sen, joka olennaisesti
laiminlyö veronmaksun, kirjanpitovelvollisuuden, verotusta koskevan ilmoittamis- tai
muistiinpanovelvollisuuden taikka muut velvollisuutensa verotuksessa. (11.6.2010/516)
Ennakkoperintärekisteristä voidaan myös poistaa tai siihen jättää merkitsemättä:
1) se, jonka voidaan olettaa aiempien laiminlyöntiensä tai johtamiensa yhteisöjen tai yhtymien aiempien
laiminlyöntien perusteella olennaisesti laiminlyövän 2 momentissa tarkoitetut velvollisuutensa;
2) yhteisö tai yhtymä, jonka voidaan olettaa olennaisesti laiminlyövän 2 momentissa tarkoitetut
velvollisuutensa yhteisöä tai yhtymää johtavan aiempien laiminlyöntien tai tämän johtamien muiden
yhteisöjen tai yhtymien aiempien laiminlyöntien perusteella;
3) se, joka on määrätty liiketoimintakiellosta annetussa laissa (1059/1985)  tarkoitettuun
liiketoimintakieltoon;
4) yhteisö tai yhtymä, jonka johtohenkilö on määrätty liiketoimintakiellosta annetussa laissa tarkoitettuun
liiketoimintakieltoon.
(13.1 1.2020/781)
Verohallinnon on hyvissä ajoin ennen määräpäivää ilmoitettava ennakkoperintärekisteristä poistettavalle
poistamisesta ja varattava tilaisuus selvityksen antamiseen, jos poistaminen perustuu edellä 2 ja 3
momentissa tarkoitettuihin syihin. (11.6.2010/516)
27 § (11.6.2010/516)
Uudelleen merkintä ennakkoperintärekisteriin (9.9.2016/775)
Verohallinto merkitsee ennakkoperintärekisteristä poistetun hakemuksesta uudelleen rekisteriin sen jälkeen,
kun rekisteristä poistettu on oikaissut poistamisen perusteena olleet laiminlyönnit, tai viimeistään vuoden
kuluttua rekisteristä poistamisesta, jollei laiminlyöntien jatkumista ole pidettävä ilmeisenä.
28 § (16.3.2001/251)
Ennakkoperintärekisteröintiä varten annettavat tiedot (9.9.2016/775)
Ennakkoperintärekisteriin merkityn ja rekisteröintiä hakevan on annettava rekisterin pitämistä varten
tarvittavat tiedot. Ilmoitus on tehtävä tätä tarkoitusta varten vahvistetulla lomakkeella siten kuin yritys- ja
yhteisötietolaissa (244/2001)  säädetään.
29 § (13.11.2020/781)
Ennakkoperintärekisterin tietojen säilytysaika
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 9/16Ennakkoperintärekisterin tietoja säilytetään 12 vuotta sen jälkeen, kun rekisteröity on poistettu rekisteristä,
kuitenkin niin kauan kuin verotukseen voidaan tehdä muutoksenhaun johdosta muutoksia.
3 luku
Muut ennakkoperintämenettelyä koskevat säännökset (9.9.2016/775)
30 § (11.6.2010/516)
30 § on kumottu L:lla 11.6.2010/516 .
31 §
Työnantajarekisteri ja ilmoitukset rekisteröintiä varten
Työnantaja ja muu suorituksen maksaja merkitään Verohallinnon työnantajarekisteriin. (11.6.2010/516)
Säännöllisesti palkkaa maksavan työnantajan on ennen palkanmaksun aloittamista tehtävä ilmoitus. Tietojen
muuttumisesta on myös viipymättä tehtävä ilmoitus. Perustamisilmoituksesta sekä muutos- ja
lopettamisilmoituksesta säädetään yritys- ja yhteisötietolaissa. Ilmoittamisvelvollisuuden laiminlyönnin
seuraamuksesta säädetään oma-aloitteisten verojen verotusmenettelystä annetun lain 39 §:ssä.
(29.12.2022/1275)
L:lla 1275/2022  muutettu 2 momentti tuli voimaan 1.1.2023. Aiempi sanamuoto kuuluu:
Säännöllisesti palkkaa maksavan työnantajan on ennen palkanmaksun aloittamista tehtävä ilmoitus. Tietojen
muuttumisesta on myös viipymättä tehtävä ilmoitus. Perustamisilmoituksesta sekä muutos- ja
lopettamisilmoituksesta säädetään yritys- ja yhteisötietolaissa. (16.3.2001/251)
32–33 b §
32–33 b § on kumottu L:lla 9.9.2016/775 .
34 § (24.6.2004/564)
Satunnaisesti palkkaa maksava työnantaja
Valtioneuvoston asetuksella säädetään siitä, ketä pidetään satunnaisesti palkkaa maksavana työnantajana.
35 § (11.6.2010/516)
Suorituksen saajan tosite
Suorituksen maksaja antaa suorituksen saajalle tositteen tälle kalenterivuoden aikana maksamiensa palkkojen
ja muiden suoritusten sekä niistä toimitettujen ennakonpidätysten tarkistamiseksi. Tosite annetaan
viimeistään maksuvuotta seuraavan tammikuun 15 päivään mennessä, jollei Verohallinto toisin määrää.
Työsuhteen päättyessä työnantajan on palkansaajan vaatimuksesta annettava tosite välittömästi.
Edellä 1 momentissa säädetyn tositteenantovelvollisuuden laiminlyönnin seuraamuksesta säädetään oma-
aloitteisten verojen verotusmenettelystä annetun lain 39 §:ssä. (29.12.2022/1275)
L:lla 1275/2022  lisätty 2 momentti tuli voimaan 1.1.2023.
36 § (9.9.2016/775)
36 § on kumottu L:lla 9.9.2016/775 .
37 § (9.9.2016/775)
Verotarkastus ja tiedonantovelvollisuus
Mitä muualla laissa säädetään verotarkastuksesta ja tiedonantovelvollisuudesta, koskee myös
ennakkoperintämenettelyssä asianosaisia.
Myös ennakonpidätyksen alaisen suorituksen saaja on velvollinen kehotuksesta esittämään tarkastettavaksi
ennakonpidätystä koskevan aineiston.
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 10/164 luku (9.9.2016/775)
(9.9.2016/775)
4 luku on kumottu L:lla 9.9.2016/775 .
5 luku
Ennakkoratkaisu
45 §
Ennakkoratkaisun hakeminen ja antaminen
Jos syntyy epäselvyyttä siitä, onko ennakonpidätys toimitettava, tai mitä ennakonpidätystä toimitettaessa
muutoin on noudatettava, Verohallinto ratkaisee asian suorituksen maksajan tai saajan kirjallisesta
hakemuksesta ( ennakkoratkaisu ). Ennakkoratkaisu annetaan määräajaksi, kuitenkin enintään ratkaisun
antamista seuraavan kalenterivuoden loppuun. (11.6.2010/516)
Hakemuksessa on ilmoitettava yksilöitynä kysymys, josta ennakkoratkaisua haetaan, ja esitettävä asian
ratkaisemiseksi tarvittava selvitys.
Ennakkoratkaisua koskeva asia on käsiteltävä Verohallinnossa kiireellisenä. (9.9.2016/775)
Ennakkoratkaisusta tehtyyn valitukseen annettua päätöstä sovelletaan siitä lukien, kun suorituksen maksaja
on saanut päätöksestä tiedon. (9.9.2016/775)
46 §
Ennakkoratkaisun noudattaminen
Ennakkoratkaisua on noudatettava siinä ennakkoperinnässä, jota varten se on annettu. Sama koskee
suorituksen saajan hakemuksesta annettua ennakkoratkaisua, jos suorituksen saaja esittää asiaa koskevan
vaatimuksen suorituksen maksajalle.
47 § (9.9.2016/775)
47 § on kumottu L:lla 9.9.2016/775 .
6 luku
Muutoksenhaku
48 § (9.9.2016/775)
Muutoksenhaku
Ennakkoratkaisun hakija sekä Veronsaajien oikeudenvalvontayksikkö saavat hakea muutosta tämän lain
suorituksen maksajaa koskevaan päätökseen siten kuin oma-aloitteisten verojen verotusmenettelystä
annetussa laissa säädetään.
Verovelvollinen ja jokainen muu, jonka oman veron määrään päätös välittömästi saattaa vaikuttaa tai joka on
verosta vastuussa sekä ennakkoratkaisun hakija ja Veronsaajien oikeudenvalvontayksikkö saavat hakea
muutosta tämän lain verovelvollista koskevaan päätökseen siten kuin verotusmenettelystä annetussa laissa
säädetään. Myös yhtymä voi hakea muutosta yhtymän osakkaille määrättyyn ennakkoveroon.
Muutosta ei kuitenkaan saa hakea:
1) työnantajan rekisteröintiä koskevaan asiaan;
2) päätökseen, jolla on päätetty olla antamatta ennakkoratkaisu.
Jos ennakonpidätys tai maksettavaksi määrätty ennakko on verotusmenettelystä annetun lain mukaan
käytetty verovelvolliselle määrätyn veron tai maksun suoritukseksi tai se on määrätty palautettavaksi,
ennakonpidätystä tai ennakkoa ei enää muuteta tässä laissa tarkoitetun muutoksenhaun johdosta.
(27.1.2017/53)
Ennakonpidätysprosentin tai ennakonkannon määräämistä koskevaan tai muuhun hakemuksesta tehtyyn
ratkaisuun liitetään tarvittaessa muutoksenhakuosoitus.
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 11/16Tämän lain nojalla tehtyä Verohallinnon päätöstä on noudatettava oikaisuvaatimuksesta tai valituksesta
huolimatta, kunnes vaatimukseen tai valitukseen annetusta päätöksestä on saatu tieto.
Ennakkoperintärekisteröintiä koskevaa oikaisuvaatimukseen tai valitukseen annettua päätöstä sovelletaan
siitä alkaen, kun suorituksen maksaja on saanut päätöksestä tiedon.
49–53 §
49–53 § on kumottu L:lla 9.9.2016/775 .
7 luku (9.9.2016/775)
(9.9.2016/775)
7 luku on kumottu L:lla 9.9.2016/775 .
8 luku (21.12.2012/894)
(21.12.2012/894)
8 luku on kumottu L:lla 21.12.2012/894 .
9 luku
Voimaantulo- ja siirtymäsäännökset
58 §
Lain voimaantulo
Tämä laki tulee voimaan 1 päivänä tammikuuta 1997.
Tällä lailla kumotaan 28 päivänä marraskuuta 1959 annettu ennakkoperintälaki (418/1959)  siihen
myöhemmin tehtyine muutoksineen.
59 §
Lain soveltaminen
Tällä lailla kumotun lain säännöksiä työnantajan ilmoittamisvelvollisuudesta sovelletaan vuoden 1996
ennakkoperinnän osalta vuonna 1997. Kumotun lain säännöksiä ennakonpidätystodistuksen antamisesta ja
liittämisestä veroilmoitukseen sovelletaan vuosilta 1996 ja 1997 toimitettavissa verotuksissa.
Lain 39 §:n 3 momenttia sovelletaan ensimmäisen kerran vuonna 1998 tehtyihin maksuunpanopäätöksiin.
Aikaisemmin tehdyn vastaavan päätöksen perusteella ennakonpidätys palautetaan tarvittaessa hakemuksesta.
Lain 44 §:n 4 momentissa tarkoitettu veronkorotus voidaan määrätä lain voimaantulon jälkeen tapahtuneen
ilmoittamisvelvollisuuden laiminlyönnin johdosta. (26.10.2001/905)
Lain 48 §:ssä tarkoitettu oikaisuvaatimus on tehtävä myös haettaessa muutosta ennen tämän lain voimaan
tuloa tehtyyn päätökseen. Oikaisuvaatimusta ei kuitenkaan ole tehtävä, jos oikaisuvaatimukseen tai
valitukseen on jo annettu päätös.
Lain 56 ja 57 §:ää sovelletaan myös veron viivästyskorosta ja jäämämaksusta annetussa laissa tarkoitettuihin
viivästyskorkoon ja jäämämaksuun.
Jos muualla lainsäädännössä viitataan ennakkoperintälain säännöksiin, niillä tarkoitetaan tämän lain voimaan
tultua vastaavia tämän lain tai sen nojalla annettuja säännöksiä.
60 § (30.12.1999/1346)
60 § on kumottu L:lla 30.12.1999/1346 .
HE 202/1996 , VaVM 42/1996, EV  205/1996
Muutossäädösten voimaantulo ja soveltaminen:
5.12.1997/1106:
Tämä laki tulee voimaan 1 päivänä tammikuuta 1998.
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 12/16HE 163/1997 , VaVM 27/1997, EV  162/1997
26.6.1998/478:
Tämä laki tulee voimaan 1 päivänä heinäkuuta 1998.
HE 53/1998 , VaVM 20/1998, EV  79/1998
30.12.1999/1346:
HE 149/1999 , VaVM 30/1999, HaVL  10/1999, EV  131/1999
16.3.2001/251:
Tämä laki tulee voimaan 1 päivänä huhtikuuta 2001.
HE 188/2000 , TaVM 2/2001, EV  13/2001
26.10.2001/859:
Tämä laki tulee voimaan 1 päivänä marraskuuta 2001.
HE 97/2001 , VaVM 16/2001, EV  117/2001
26.10.2001/905:
Tämä laki tulee voimaan 1 päivänä tammikuuta 2002.
HE 91/2001 , VaVM 12/2001, EV  101/2001
18.7.2003/707:
Tämä laki tulee voimaan 1 päivänä tammikuuta 2004.
Tätä lakia sovelletaan ensimmäisen kerran vuonna 2004 maksettaviin suorituksiin.
Ennen lain voimaantuloa voidaan ryhtyä lain täytäntöönpanon edellyttämiin toimenpiteisiin.
HE 244/2002 , StVM 55/2002, EV  268/2002
15.12.2003/1070:
Tämä laki tulee voimaan 1 päivänä tammikuuta 2004.
HE 1 17/2003 , VaVM 27/2003, EV  67/2003
24.6.2004/564:
Tämä laki tulee voimaan 1 päivänä heinäkuuta 2004.
Lakia sovelletaan ensimmäisen kerran vuodelta 2004 toimitettavassa ennakkoperinnässä ja mainitulta
vuodelta annettaviin tietoihin. Lain 2 §:ää sovelletaan kuitenkin ensimmäisen kerran vuodelta 2005
toimitettavassa ennakkoperinnässä ja lain 44 §:n 4 momenttia vuodelta 2005 annettavien ilmoitusten
laiminlyönteihin.
Lain 56 §:ää sovelletaan lain voimaantulopäivänä tai sen jälkeen vireille tuleviin hakemuksiin.
HE 57/2004 , VaVM 4/2004, EV  63/2004
22.12.2005/1082:
Tämä laki tulee voimaan 1 päivänä tammikuuta 2006.
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 13/16Lakia sovelletaan ensimmäisen kerran vuoden 2006 ennakkoperinnässä.
HE 91/2005 , VaVM 22/2005, EV  141/2005
22.12.2005/1151:
Tämä laki tulee voimaan 1 päivänä tammikuuta 2006.
HE 144/2005 , VaVM 44/2005, EV  218/2005
22.12.2006/1225:
Tämä laki tulee voimaan 1 päivänä tammikuuta 2007.
HE 158/2006 , VaVM 31/2006, EV  179/2006
18.4.2008/241:
Tämä laki tulee voimaan 1 päivänä toukokuuta 2008.
Lain 50 §:n 4 momentti tulee kuitenkin voimaan 1 päivänä tammikuuta 2009, ja sitä sovelletaan niihin
valitusasioihin, jotka tulevat vireille lain tultua voimaan.
HE 148/2007 , VaVM 5/2008, EV  25/2008
26.6.2009/470:
Tämä laki tulee voimaan 1 päivänä heinäkuuta 2009.
HE 47/2009 , VaVM 8/2009, EV  81/2009
7.8.2009/608:
Tämä laki tulee voimaan 14 päivänä elokuuta 2009.
Lakia sovelletaan 1 päivänä tammikuuta 2010 tai sen jälkeen alkavalta kalenterikuukaudelta ilmoitettavaan
ja maksettavaan suoritukseen ja siitä toimitettavaan ennakonpidätykseen. (16.10.2009/751)
Ennen 1 päivää tammikuuta 2010 päättyneeltä kalenterikuukaudelta ilmoitettavaan ja maksettavaan
suoritukseen ja siitä toimitettavaan ennakonpidätykseen sovelletaan tämän lain voimaan tullessa voimassa
olleita säännöksiä, jollei jäljempänä tai muussa laissa toisin säädetä. (16.10.2009/751)
Sellaisen suorituksen maksajan, jonka ilmoitusjakso on 32 §:n 4 momentin mukaan neljänneskalenterivuosi,
ilmoitusjaksona pidetään kuitenkin hakemuksen perusteella 1 päivästä tammikuuta 2010 lukien
kalenterikuukautta edellyttäen, että verovelvollinen on tehnyt hakemuksen kolmen kuukauden kuluessa 1
päivästä tammikuuta 2010 ja että lain 33 b §:ssä säädetyt edellytykset täyttyvät. (16.10.2009/751)
Jos ennen 1 päivää tammikuuta 2010 päättyneeltä kalenterikuukaudelta maksettavaa ennakonpidätystä
koskeva valvontailmoitus saapuu verovirastolle 1 päivän maaliskuuta 2010 jälkeen, verovirasto
maksuunpanee suorituksen maksajan ilmoittaman ennakonpidätyksen. (16.10.2009/751)
Tämän lain voimaan tullessa voimassa olleen 44 §:n 1 momentin 1 kohtaa ei sovelleta ennen 1 päivää
tammikuuta 2010 päättyneeltä kalenterikuukaudelta maksettavaan ennakonpidätykseen, jota ei ole säädetyssä
ajassa maksettu tai jota on maksettu ilmeisesti liian vähän, jos ennakonpidätys on maksuunpantu 1 päivänä
tammikuuta 2010 tai sen jälkeen. (16.10.2009/751)
Jos ennen 1 päivää tammikuuta 2010 päättyneeltä kalenterikuukaudelta maksettavaa ennakonpidätystä
koskeva maksuunpanopäätös tehdään 1 päivänä tammikuuta 2010 tai sen jälkeen, ennakonpidätykselle
lasketaan tämän lain voimaan tullessa voimassa olleessa 43 §:ssä tarkoitettua veronlisäystä 31 päivään
joulukuuta 2009 saakka. (16.10.2009/751)
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 14/16Jos ennen 1 päivää tammikuuta 2010 päättyneeltä kalenterikuukaudelta palautettavaa ennakonpidätystä
koskeva päätös tehdään 1 päivänä tammikuuta 2010 tai sen jälkeen, lain voimaan tullessa voimassa olleessa
39 §:n 6 momentissa ja 42 §:n 4 momentissa tarkoitettua korkoa maksetaan siihen päivään saakka, jona
palautettavaa ennakonpidätystä koskeva päätös tehdään. (16.10.2009/751)
HE 221/2008 , VaVM 7/2009, EV  66/2009
7.8.2009/624:
Tämä laki tulee voimaan 1 päivänä syyskuuta 2009.
HE 36/2009 , LiVM 12/2009, EV  90/2009
16.10.2009/751:
Tämä laki tulee voimaan 21 päivänä lokakuuta 2009.
Lakia sovelletaan jo 14 päivästä elokuuta 2009.
HE 129/2009 , VaVM 12/2009, EV  115/2009
16.10.2009/752:
Tämä laki tulee voimaan 21 päivänä lokakuuta 2009 ja on voimassa 31 päivään joulukuuta 2009.
Lakia sovelletaan jo 14 päivästä elokuuta 2009.
HE 129/2009 , VaVM 12/2009, EV  115/2009
29.12.2009/1746:
Tämä laki tulee voimaan 1 päivänä tammikuuta 2010.
HE 158/2009 , VaVM 40/2009, EV  222/2009
11.6.2010/516:
Tämä laki tulee voimaan 1 päivänä syyskuuta 2010.
HE 288/2009 , VaVM 12/2010, EV  37/2010
29.12.2011/1499:
Tämä laki tulee voimaan 31 päivänä joulukuuta 201 1.
HE 1 13/201 1, TaVM 10/201 1, EV  100/201 1, Euroopan parlamentin ja neuvoston direktiivi 2009/65/EY
(32009L0065); EYVL  N:o L  302, 17.1 1.2009, s. 32, Komission direktiivi N:o 2010/43/EU (32010L0043);
EYVL  N:o L  176, 10.7.2010, s. 42, Komission direktiivi 2010/44/EU (32010L0044); EYVL  N:o L  176,
10.7.2010, s. 28, (oikaisu EYVL  N:o L  179, 14.7.2010, s. 16), Euroopan parlamentin ja neuvoston direktiivi
2010/78/EU (32010L0078); EYVL  N:o L  331, 15.12.2010, s. 120
31.8.2012/486:
Tämä laki tulee voimaan 1 päivänä tammikuuta 2013.
Ennakonkantoa ei toimiteta verovuodelta 2013 maksuunpantavan yhteisön yleisradioveron suoritukseksi.
HE 28/2012 , VaVM 14/2012, EV  66/2012
14.12.2012/791:
Tämä laki tulee voimaan 1 päivänä tammikuuta 2013.
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 15/16HE 88/2012 , VaVM 28/2012, EV  127/2012
21.12.2012/894:
Tämä laki tulee voimaan 1 päivänä tammikuuta 2013.
HE 76/2012 , VaVM 29/2012, EV  136/2012
8.11.2013/787:
Tämä laki tulee voimaan 1 päivänä joulukuuta 2013.
HE 191/2012 , VaVM 15/2013, PeVL  17/2013, LaVL  8/2013, EV  114/2013
30.12.2013/1252:
Tämä laki tulee voimaan 1 päivänä tammikuuta 2014.
HE 105/2013 , HE 181/2013 , VaVM 22/2013, EV  148/2013
17.12.2015/1549:
Tämä laki tulee voimaan 1 päivänä tammikuuta 2016.
HE 31/2015 , VaVM 8/2015, EV  49/2015
29.6.2016/542:
Tämä laki tulee voimaan 1 päivänä heinäkuuta 2016.
HE 74/2016 , LiVM 18/2016, EV  103/2016
9.9.2016/775:
Tämä laki tulee voimaan 1 päivänä tammikuuta 2017.
Lakia sovelletaan ensimmäisen kerran lain voimaantulopäivänä tai sen jälkeen alkavan verokauden ja
verovuoden 2017 verotusmenettelyyn ja muutoksenhakuun.
Ennen lain voimaantuloa päättyneen verokauden ja verovuoden verotusmenettelyyn ja muutoksenhakuun
sekä muutoksenhaussa ennen tämän lain voimaantuloa annettuun muuhun Verohallinnon päätökseen
sovelletaan lain voimaan tullessa voimassa olleita säännöksiä.
Tämän lain voimaan tullessa voimassa ollutta 22 §:n 2 momenttia sovelletaan, jos se kalenterivuosi, jolta
toimitettavassa verotuksessa ennakonpidätyksen alainen tulo on verotettu, on päättynyt ennen tämän lain
voimaantuloa.
Muutoksenhaussa lain voimaantulon jälkeen annettuun ennen lain voimaantuloa päättynyttä verokautta tai
verovuotta koskevaan sekä tämän lain voimaantulon jälkeen annettuun muuhun Verohallinnon päätökseen
sovelletaan tämän lain säännöksiä.
HE 29/2016 , VaVM 9/2016, EV  104/2016
29.12.2016/1530:
Tämä laki tulee voimaan 1 päivänä tammikuuta 2017 ja on voimassa 31 päivään joulukuuta 2018.
HE 215/2016 , StVM 42/2016, EV  243/2016
27.1.2017/53:
Tämä laki tulee voimaan 1 päivänä marraskuuta 2017.
1/10/23, 8:43 AM Ennakkoperintälaki 1 118/1996 - Ajantasainen lainsäädäntö - FINLEX ®
https://finlex.fi/fi/laki/ajantasa/1996/19961 118 16/16Lain 1 §:ää sovelletaan ensimmäisen kerran yhteisön ja yhteisetuuden vuodelta 2017 toimitettavassa
verotuksessa ja muun verovelvollisen vuodelta 2018 toimitettavassa verotuksessa. Aiempien vuosien
verotuksessa sovelletaan lain voimaan tullessa voimassa olleita säännöksiä.
Lain 2, 4 ja 24 §:ää sovelletaan muun verovelvollisen kuin yhteisön tai yhteisetuuden ennakkoperinnässä 1
päivästä marraskuuta 2018. Ennen tätä ajankohtaa tehtäviin päätöksiin sovelletaan lain voimaan tullessa
voimassa olleita säännöksiä.
Lain 48 §:ää sovelletaan ensimmäisen kerran muutoksenhakuun, joka koskee verovuodelle 2018 määrättyä
ennakkoa. Aiemmille vuosille määrätyn ennakon muutoksenhakuun sovelletaan tämän lain voimaan tullessa
voimassa olleita säännöksiä.
HE 237/2016 , VaVM 34/2016, EV  255/2016
12.1.2018/24:
Tämä laki tulee voimaan 1 päivänä marraskuuta 2019.
HE 97/2017 , VaVM 26/2017, EV  182/2017
9.11.2018/899:
Tämä laki tulee voimaan 1 päivänä tammikuuta 2019.
HE 140/2018 , VaVM 12/2018, EV  82/2018
12.4.2019/524:
Tämä laki tulee voimaan 1 päivänä tammikuuta 2020.
Lakia sovelletaan osinkoon, joka maksetaan 1 päivänä tammikuuta 2020 tai sen jälkeen.
HE 282/2018 , VaVM 38/2018, EV  301/2018
13.11.2020/781:
Tämä laki tulee voimaan 1 päivänä tammikuuta 2021.
Tämän lain 26 §:n 3 momentin 3 ja 4 kohtaa sovelletaan ennakkoperintärekisteristä poistamiseen tai siihen
merkitsemättä jättämiseen myös, kun liiketoimintakielto on määrätty ennen tämän lain voimaantuloa.
HE 54/2020 , PeVL  21/2020, VaVM 16/2020, EV  112/2020
29.12.2022/1275:
Tämä laki tulee voimaan 1 päivänä tammikuuta 2023.
HE 226/2022 , VaVM 31/2022, EV  200/2022
Finlex  › Lainsäädäntö  › Ajantasainen lainsäädäntö  › Vuosi 1996  › 20.12.1996/1 118
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.